# Sydney Pollack

| Sydney Pollack |
| --- |
|  |
| Biografske informacije |
| Rođenje | 1. jul 1934.  Lafayette, Indiana, SAD |
| Smrt | 26. maja 2008. (dob: 73)  Los Angeles, Kalifornija, SAD |
| Supružnik | Claire Griswold (1958.-2008.) |
|  |
|

| proširiNagrade |
| --- |
|  |
|  |
| Oscar |
| **Najbolji redatelj** 1985. *Moja Afrika* **Najbolji film** 1985. *Moja Afrika* |

 |
|  |

**Sydney Pollack** (Lafayette, Indiana, 1. srpnja 1934. - Los Angeles, Kalifornija, 26. svibnja 2008.) je američki filmski redatelj, producent i glumac, dobitnik Oscara za najbolju režiju i film. Režirao je više od 21 film i 10 televizijskih serija, glumio u preko 30 filmova ili serija, a producirao je preko 44 filma.

Sydney Pollack je najbolje poznat po režiji filmova *Moja Afrika* (Oscar, 1985.), *Tootsie* (1982.), *Tri kondorova dana* (1975.), *Djevojka koju sam volio* i *Jeremiah Johnson* (1972.), uz novije filmove kao što su *Prevoditeljica* (2005.), *Sabrina*, *Tvrtka* (1993.) i *Havana*. Pojavio se u više od 15 filmova, kao što su *Prevoditeljica* (2005.), *Oči širom zatvorene* (1999.), *Muževi i supruge* (1992.), *Igrač* i *Električni konjanik* (1979.).

## Karijera

Pollack je pohađao Neighborhood Playhouse u New Yorku od 1952. do 1954. Poslije je tamo predavao glumu od 1954. do 1959. prije nego što je započeo glumačku karijeru. Tada se preselio iza kamere kako bi režirao i producirao. Njegova redateljska karijera počela je u šezdesetima s epizodama televizijske serije kao što su *The Fugitive* i *Alfred Hitchcock Presents*. Osvojio je Oscara za režiju filma *Moja Afrika* (1985.). Pollack je prije toga bio nominiran u istoj kategoriji za filmove *Konje ubijaju, zar ne?* i *Tootsie*.

Dok je režirao *Tootsie*, često se svađao s Dustinom Hoffmanom. Na kraju ga je Hoffman nagovorio da odigra njegova agenta u filmu, iako je Pollack pristao nevoljko. Njihova veza van filma dala je autentičnost njihovim scenama u filmu, ponajviše onim u kojima se svađaju. Pollack je od tada počeo češće nastupati u glumačkim ulogama, uz režiju i produkciju.

Kao karakterni glumac, Pollack se pojavio u filmovima kao što su *Građanska parnica*, *Kobno prestrojavanje* i *Oči širom zatvorene*, kao i u svojima uključujući *Prevoditeljicu*. Nastupio je i u filmu Woodyja Allena *Muževi i supruge* kao njujorški odvjetnik koji prolazi kroz krizu srednjih godina.

## Osobni život

Roditelji su mu se razveli kad je bio mlad, a njegova majka, alkoholičarka, umrla je u 37. godini kad je Pollacku bilo 16. Njegov brat je dizajner kostima, producent i glumac Bernie Pollack.

Pollack je od 1958. bio u braku s Claire Griswold, svojom bivšom studenticom. Imali su troje djece, od koje je jedno, Steven Pollack, poginuo u avionskoj nesreći 1993.

## Izabrana filmografija

### Redatelj

* *Tanka nit* (1965.)
* *Prokleti posjed* (1966.)
* *Lovci na skalpove'* (1968.)
* *Čuvari zamka* (1969.)
* *Konje ubijaju, zar ne?* (1969.)
* *Jeremiah Johnson* (1972.)
* *Djevojka koju sam volio* (1973.)
* *Tri kondorova dana* (1975.)
* *Jakuza* (1975.)
* *Bobby Deerfield* (1977.)
* *Električni konjanik* (1979.)
* *Bez zlobe* (1981.)
* *Tootsie* (1982.)
* *Moja Afrika* (1985.)
* *Havana* (1990.)
* *Tvrtka* (1993.)
* *Sabrina* (1995.)
* *Slučajna avantura* (1999.)
* *Sketches of Frank Gehry* (2005.)
* *Prevoditeljica* (2005.)

## Vanjske veze

* Sydney Pollack na sajtu IMDb
* Existentiality of Pollack Arhivirano 2007-10-16 na Wayback Machine-u